text: صينية التوست على طريقتي
text: #000003
text: · تحضر الحشوة , يقلى البصل بالزيت حتى يطرى ثم تضاف اللحمة و تتبل بالبهارات و تقلب و تفكك بالملعقة حتى يجف مرق اللحمة و تنضج .
text: #000006
text: · تضاف الفليلفة الحمراء و الجزر و الفطر و صلصة الصويا و يقلب الكل مع اللحمة حتى تطرى الخضار و تنضج .
text: #000007
text: · تبعد المقلاة عن النار و تضاف الذرة ثم تترك الحشوة حتى تبرد , بعدها يضاف المايونيز و الكتشاب , أصبحت الحشوة جاهزة .
text: #000008
text: · تمزج مقادير خلطة التغميس بالخلاط العامودي حتى تصبح ناعمة و تسكب في طبق متوسط . تدهن صينية بايركس أكبر قياس بالزبدة .
text: #000009
text: · يقطع الصمون لدوائر بسماكة نصف سم باستخدام سكين حاد ثم تغمس الدوائر بخفة في الخلطة و تصف في الصينية حتى تشكل أول طبقة .
text: #000010
text: · توزع الحشوة على الصمون المقطع ثم تغطى بطبقة أخرى من الصمون المغمس .
text: #000011
text: · تمزج مقادير طبقة الوجه ثم توزع على الصمون كأخر طبقة و تخبز الصينية في فرن محمى على درجة حرارة 180 درجة مئوية حتى تحمر من الأسفل و تشعل مشواة الفرن لمدة دقيقة أو دقيقتين حتى يحمر وجه الغيوم ثم تقدم فوراً .
text: #000012
text: وصفات تانية ممكن تعجبك
text: #000013
text: رووووووووووووووووعة تسلم الايادي اللي تتلف بحرير بكرا جاي ابن عم زوجي يتغدا معنا وان شاء الله راح اعملها .. وبخبرك النتيجة .. 8)
text: #000016
text: اول شي هلا بمنى الجديدة نورتي الموقع كتير شي حلوو اننا كلنا صبايا وعلى قلب واحد والحمد لله الشغلة الحلوة اننا نفس الزوء بالاكل
  كتير فرحيتني اني الوصفات يلي موجودة نالت رضاكي
text: #000017
text: منى هلئ هي الوصفة يلي انا ما اكلتا؟؟؟ الله يسامحني على هل الغلطة بئا اسما بين غمتين وعم ئول ليه عيوني عم تدمع طلعت عم تمطر من الزعل لاني ما اكلتا هههه
  ستي شكرا لانك نزلتيا
text: #000019
text: مثلا موضوع عن: هلئ في صبايا من السعودية وصبايا من كافة الدول العربية والاوربية هلئ اكيد كل وحدة عندا بالمطبخ شكل صحن مو تقليدي نوع اكسورات للمطبخ او للسفرة او نوع طنجرة غريبة معالق صحون كاسات اي شي مميز فينا نحطوا بصفحة خاصة من صفحات لقمة احيانا بنشوف بالسوبر ماركت اشيء ما منعرف ليه بجوز اذا حدا حطا وشكر منا نشتريا
  صفحة تانية خبرات
  هلئ كتير منسمع اذا شفتي الطبخة مالحة حطي بندورة لانا رح تسحب الملح
  يعني تجاربنا وخبراتنا :zzz
  شغلة اخيرة هلئ منى انتي حطيتي وصفة صوص السلطة بموضوع الجمعية هلئ بجوز بعد فترة ننسا وين كانت المطلوب مني ومن الصبايا اذا وافقتي على الفكرة اي اضافة لوصفة او لخبرة موجودة بين الوصفات نعطكي الرابط كرمال تنسخي المحتوى بصفحة الوصفات بس مو انتي يلي رح تقراي طبعا كل وصفات الموقع نحنا بالصدفة اذا شفتا شي رح نبلغك
text: #000021
text: و انا رح استنى الوصفات التانية الي جربتيها و كانت على زووءك أو الي حابة تحكي فيها .
text: #000024
text: يا رب تعجبك و تعجب ضيوفك و هي كتير مناسبة للعزايم , يلا عم استنى رايك
text: #000026
text: يا ستي الصمونات جاهزات عندي وبايتات وما عم اعرف شو سوي فيهم يالله مباشرة على التطبيق بكرة اذا راد الله الله يجزيك الخير يا ام الافكار والذوق بتعرفي صار مصورة عندي بالكاميرا 3 اكلات منشان رمضان والصور جاهزة بس العترة على كتابة الوصفات الهيئة اني كسلانة :sigh لا والله بس الوقت كتير ضيق صار لي شي 10 ايام مجهزة الصور وما صار لي اقعد بهدوء منشان ابعتهم اذا في نصيب رح تتيسر الامور قبل رمضان وعذرا على قلة مشاركاتنا بس اعتقد انا بالذات بتقدري وضعي وشكرا لذوقك منى
text: #000030
text: يلا على فضاوتك و مهلك كتبيهم , لسا بقيان اسبوع ان شاء الله , بدنا ياهم كلهم :zzz
text: #000032
text: ان شاء الله تجربيها و تحبيها و تعجب العيلة و اكيد رح تخبريني :zzz
text: #000034
text: السلام عليكم منى واخيرا عرفت الوصفة السرية :grin بس عن جد كتيير شكلها ظريف وطيبة لأ وكتيير سهلة يعني دائما بزيد عندي توست وما بعرف شو اعمل فيه بقوم بعمله بقصمات بس كان بدي اسالك سؤالين اول شي بصبر استعمل التوست تبع القمح الكامل لأنو هاا على طول متوفر عندي والسؤال التاني يا ترى فيني استغني عن المايونيز لأنو ما بحبه ابدا وما بحب استعمله الا إذا رح تفرق الطعمة كتيير
  ما تواخذيني حاسة حالي كتبت جريدة
  عم اغلبك معي كتيير
text: #000035
text: و لا يهمك يا عسل .. هلا التوست الكامل اتوقع بيصير , بس انا مو مجربة , اما المايونيز رح تتغير الطعمة من دونه , ما بعرف , بخاف تجربي و ما تطلع تمام , بعدها تزعلي .. بس بكل الاحوال كل شي تجربة و هل الوصفة من اولها لاخرها تجريب بتجريب , فشو خسرانة
text: #000036
text: ظريفة كتير هالفكرة لحتى ما ينرمى الخبز البايت وتغيير شكل عن فكرة الفطيرة المصنوعة من عجين.
  أنا عادة بعمل طبق حلو لما بيزيد عندي خبز.. بغمس شرحات الخبز بالحليب المغلي مع السكر وماء الزهر وبخلطها مع مكسرات وزبيب وبحط على الوجه قشطة وبدخلها على الفرن.
  عالتجريب القريب ان شاء الله
text: #000037
text: هلا اخت منى ان شاءالله راح اجربها واكيد بخبرك بس بدي اعرف منك اذا عندي صور لوصفات كيف بدي ابعثهم لك ياريت تخبريني وبكون شاكرة الك لأنه في وصفة انا بعثت لك اياها قبل هيك اللي هي لحمة بالبرتقال فكثير حابة اني ابعث لك صورتها بس مو عارفة كيف
text: #000038
text: والله شكلها كتير مشهي و مكوناتها بتجنن يسلمو كتير ميمو الحلوة :p
text: #000041
text: الله يعطيكم العافية الموقع بيجنن عنجد وخاصة الحوار
  أنا صار لي شي سنتين بفوت علموقع بس اليوم صرت عضو
  حابة قول الله يجزيكم الخير على هلموقع
  أنا تزوجت على أمريكا من شي سنتين وأنايادوب بعرف أقلي بيضة وكان موقع لقمة هو الدليل كنت دائما ألجألو لما كنت عمأتعلم الطبخ أو لما بدي فكرة جديدة وخاصة أنو بلفعل كل أكلة على أصولهامتل مابحب ...
  والأحلى “تعالو نحفظ حديث” بلفعل الله يجزيكم كل خير آمين
  وهلأ عم قول لكل رفقاتي علموقع وبتمنى شارك إنشاء الله..
text: #000042
text: ان شاء الله تجربيها و تكون نممي و على زووءك
  و هي فكرة الفطيرة بتشهي , اكيد طيبة كتير :zzz
text: #000043
text: مرحبا منى جربت الوصفة اليوم وكانت رااااائعة جدا بكل معنى الكلمة بجد الكل عندي حبوها كثير تسلم هالايادي يارب والله يبارك لك ويبارك فيك وان شاءالله بتشوفي هالموقع يكبر ويكبر يارب
text: #000046
text: انا كنت كثير حابة شارك بالمسابقة بس سبحان الله ما الي نصيب لأني كنت مسافرة ولما رجعت لقيت المسابقة بدأت فزعلت كثير لكن قلت مش مشكلة خيرها بغيرها ان شاءالله وشكل الوصفات اللي منزليها الاخوات كثير طيبة اكيد راح ابدأ اجرب منهم واحدة واحدة والله يبارك بالجميع يارب وشكرا الك علي هالموقع الحلو اللي جمعنا كلنا مع بعض وعمل روح المنافسة بينناوشجعنا على انو نعمل وصفات جديدة مرة ثانية بقول لك يامنى شكرا الك والله يبارك لك يارب
text: #000047
text: اي شو هل الصباح الحلو , ريتك تسلميلي يا قمر
  الحمد لله اطمنت عليكي و ان شاء الله دايما بصحة و عافية , سلميلي على الاهل و ربي يديم عليكم اللمة الحلوة و الناس الطيبة و ديري بالك على حالك و البيبي الجديد :zzz
text: #000049
text: ان شاء الله تجربيها و اكيد بتعجبك باذن الله , بتخطر ببالي على اد ما بهدس بالطبخ
  اذا جربتيها خبريني , رح استنى رايك
text: #000050
text: لسلام عليكم و رحمة الله و بركاته
text: #000052
text: منووش الوصفة شكلها كتير حلو ما شاء الله و استعمال حكيم للخبز انا ما فيني حط لا صويا صوص و لا قشطة فهل بتنفع او لا و اذا ما حطيتهم هل بستبدلهم بشي تاني و هل بتعرفي شي حشوات تانية للوصفة
text: #000053
text: — منووش بدي اسالك اذا بتعرفي طريقة عمل موس الشوكولا
text: #000054
text: و لا يهمك هيا الجايات اكتر من الرايحات ان شاء الله , و يا رب تكون الوصفات الي عم تجربيها عم تعجبك
text: #000057
text: الف الف صحة و هنا على كل لقمة و بكل فرفوطة
  الله يسلمك اختي , مية اهلا و سهلا فيكي
text: #000058
text: انا هيك جربت الوصفة و هيك طلعت طيبة , بتعرفي بهيك وصفات ما فينا نغير كتير شي و الا رح تبطل الوصفة طيبة , اذا مو متوفرة القشطة فما انصحك تجربيها :roll
text: #000059
text: بعرف طريقة موس الشوكولا و ان شاء الله بنزلها بس ما بعرف ايمتى , الخيار المخلل ممكن تعمليله نقعة من خل و ملح و مي و تحفظيه في البراد , ما بينفع من دون مي و لا بينفع بالفريزر
text: #000060
text: منامينو يسعد أوقاتك
  بدي إسألك حبيبتي المرة الماضية أنا جربت هالأكلة وكانت روعة وكتير طيبة وما أخدت وقت أبداً بس بوقتا ما كان عندي ولا نوع قشطة وساويتها بدون القشطة
  هلأ بكرا ان شاء الله رح ساويها بس عندي قشطة معلبة ” قشطة نستله ” بينفع استخدمها ولا لازم القشطة الفريش ؟ ما عرفت أنو قشطة لازم نستخدم :roll ويسلمو ايديكي يا عسل على هالأطباق الرائعة
text: #000061
text: كتير كتير طيبه و عجبت كل البيت
  الله يا رب يجزيكي كل الخير يا منى
text: #000066
text: اسفة للتاخر بالرد , معلش ازرعيها بدقني
text: #000067
text: انا لهل الوصفة استخدمت القشطة المعلبة , ما بعرف اذا ممكن تصير بالفريش :roll
text: #000068
text: جربتها وطلعت لذيذة وشكلها كتير حلو
text: #000074
text: الله يعافي البك حبيبتي , شكرا كتير على تواجدك الطيب معنا , منورة يا جميل
  فيكي تستعملي الباغيت اكيد , بس مهم انو تقطعيه ليكون سماكته بسماكة التوست المقطع لان رح يسمك بعد ما تحطيه مع بقية المقادير. فيكي تحضري الحشوة قبل بيوم بس التطبيق بنفس اليوم
  ان شاء الله تجربيها و تكن نممممم
text: #000076
text: عملتها اليييييييييوم وكنت مستعجلة بدي طبخة سريعة ما بعرف شو خطرلي جربها طلعت بتجنننن , عن جد ما خطرلي انو هيك رح تطلع الطعمة المايونيز مع التوست وكلو بجننن , وطعمة الحشوة رهيبة بلمسة الصويا صوص والكاتشب , الله يسلم ايديكي يااارب ويجزيكي كل خير , وصفة بتستحق التجربة
text: #000077
text: لحد الآن ما عرفت شو هوه الجبن كريم ؟ وما لقيت منه ولامرة ؟؟ بدي المساعدة فيه
text: #000080